Maalvleis-liefhebbers: hierdie empanada resep skrik vir niks! | NB
by NB Publishers on Mar 14th, 2018 Tweet
Evita se empanadas
Lewer ongeveer 12 maalvleishappies
Bereidings- en gaarmaaktyd: 10–15 minute |
Yskastyd: 1 uur | Baktyd: 35–45 minute
Hierdie Argentyns-geïnspireerde maalvleishappies gaan niemand laat huil nie. Allermins. Dis ewe lekker as ’n ligte middagete, piekniekkos of ’n lekker kosblikbederfie. Moenie skrik vir die baie botter nie – die geheim van ’n goeie empanada lê in die vleissouse wat in die pan vorm en dit kry jy net deur, sommer met die intrapslag al, baie botter te gebruik.
2½ k koekmeel
5 stingeluie, in dun ringe gesny
¼ k sultanas, in kleiner stukkies gekap
½ t rissievlokkies
2 hardgekookte eiers, fyngekap
13 groen olywe, ontpit en fyngekap
¼ k geroosterde amandelvlokkies
1. Deeg: Sif die koekmeel, bakpoeier en sout saam in ’n groot mengbak. Sny die botter in blokkies en vryf met jou vingerpunte in die meelmengsel tot dit soos growwe mieliemeel lyk.
2. Giet die water bietjie-bietjie by tot ’n sagte, hanteerbare deeg vorm. Draai die deeg toe in kleefplastiek en laat vir 1 uur in die yskas rus.
3. Maalvleisvulsel: Verhit die botter in ’n swaarboompan en braai die ui en stingeluie tot die uie sag en deurskynend is. Voeg die maalvleis by en roer liggies met ’n vurk sodat die vleis nie klonte vorm nie. Braai tot die vleis verbruin het.
4. Voeg die sultanas by en kook saam vir ’n minuut of twee. Haal af van die stoofplaat en roer die paprika, rissievlokkies en komyn by. Geur met sout en peper. Laat die vleismengsel heeltemal afkoel en roer dan die res van die vulselbestanddele liggies by.
5. Voorverhit die oond tot 180 °C. Voer ’n bakplaat met bakpapier uit.
6. Rol deeg uit tot ongeveer 3 mm dik op ’n meelbestrooide werksvlak. Gebruik ’n koekiedrukker van ongeveer 7,5 cm in deursnee en druk 12 deegsirkels uit (’n paar ekstra sal nie kwaad doen nie).
7. Klits die eier en die water saam. Verf die rande van die deegsirkels met van die eiermengsel. Skep 2 opgehoopte eetlepels vulsel in die middel van elke deegsirkel. Los ’n randjie rondom oop. Vou die deegsirkel toe om ’n halfmaan te vorm. Druk deegrande vas om te verseël.
8. Pak die halfmaantjies ’n entjie uitmekaar op die bakplaat. Verf die deeg met die eiermengsel. Bak in die oond vir 35–45 minute tot bruin. Sit warm of teen kamertemperatuur voor saam met ’n mengelslaai.
wenk: Jy kan die deeg nog makliker in ’n voedselverwerker voorberei: Voeg net die blokkies botter een vir een by en verwerk. Voeg ook die water bietjie-bietjie by en laat die masjien die mengwerk doen.
Maalvleis: 130 Smullekker Resepte deur Karen Hart
Cats: Afrikaans, Book Excerpts, Food, Interviews, Lifestyle, South Africa
Tags: 130 Smullekker Resepte, Afrikaans, Book Excerpts, Food, Human & Rousseau, Interviews, Karen Hart, Lifestyle, Maalvleis, NB, South Africa
« Durban launch: Feminism Is edited by Jen Thorpe (22 March)
Helen Joseph’s previously banned If This Be Treason available as a Kwela Pocket Revolutionary title »